 नेहरू ते अब्दुल्ला बश्कार समझौतें दा भाग्य बी किश बक्ख चाल्ली दा नेईं रेहा।  विजयपुर चुनावी रैली शायद उस इतेहासक लाल चौक रैली दा चेता करोआई देऐ जेह्‌ड़ी विलय गी लेइयै आयोजत कीती गेई जिस्सी जवाहर लाल नेहरू ते शेख अब्दुल्ला पास्सेआ संबोधत कीता गेआ हा, हालांके इनें दौनें रैलियें च लोकप्रिय समर्थन ते राजनीतिक म्हत्ता दी नजरी कन्नै कोई तुलना नेईं कीती जाई सकदी।  नेहरू ते शेख दौनें गै हत्थ मलाय ते दावा कीता जे उंदी इकजुटता, कश्मीर दे भारत कन्नै विलय गी दर्शांदी ऐ।  जिलें दे मिलने दा केह् होआ, जिस्सी दौं विरासतें जा दौं लोकें बश्कार दे गठबंधन दे रूपै इच पेश कीता गेआ ना के लोकें ते समुदायें बश्कार।  किश गै म्हीनें दे अंदर दरेड़ा लब्भन लग्गियां जिस्सी प्रशासन ते राज्य सरकार दी ताकत च कटौती दे नेहरी ते अब्दुल्ला दे 1952 दे दिल्ली समझौते थमां फ्ही थमां निर्मित कीता गेआ।  एह्‌दे थमां बी कम्म निं बनेआ नतीजतन अलोकतांत्रिक तरीके कन्नै शेख अब्दुल्ला गी टह्‌या गेआ ते 9 अगस्त 1953 गी गिरफ्तार कीता गेआ।  22 ब’रें दे जनमत संग्रह फ्रंट दौर दे बाद, जिस्सी मिर्जा अफज़ल बेग होरें ‘सियासी अवारागर्दी’गलाया हा, म्हान शेख नमीं दिल्ली दी शर्तें उप्पर, जिस्सी 1975 दा इंदिरा शेख समझौता गलाया जंदा ऐ दे तैह्‌त, भारतीय मुक्खधारा च परतोए।  एह् छड़ा दौ ब’रे चलेआ जेह्‌दे परैंत कांग्रेस ने शेख थमां समर्थन बापस लैता ते नतीजतन 1977 च विधानसभा चुनांऽ होए।  मीरवाईज फारूक, आम तौरै उप्पर ‘दूए फारूक’गलाए जाने आह्‌ले, अपने समान दुश्मन, कांग्रेस कन्नै लड़ने लेई इक जुट्‌ट होए।  (रूचि लैने आह्‌ली गल्ल ऐ जे फारूक अब्दुल्ला फ्ही थमां अपने जागत उमर अब्दुल्ला ते उमर फारूक कन्नै दूए फारूक दे इस्तेमाल दी गल्ल करा करदे न-किस उद्देश्य लेई, एह् उनें स्पश्ट नेईं कीता)।  1986 दे राजीव गांधी ते फारूक समझौता बी बक्ख नेईं ऐ जेह्‌ड़ा के एह् आतंकवाद ते कश्मीर दी अजादी दे जारी संघर्श कन्नै जुड़े दा ऐ। 